**Чжан Лян’ін** (кіт. спр. 张靓颖, піньінь *Zhāng Liàngyǐng*), больш вядомая як **Джэйн Чжан** (англ.: Jane Zhang, 11 кастрычніка 1984, Чэнду) — кітайская поп-спявачка

. Вядомасць атрымала ў 2005 годзе на кітайскім тэлевізійным музычным конкурсе Super Girl  (англ.) (бел.. На працягу конкурсу яна выконвала песні як на кітайскай, так і на англійскай і іспанскай мовах.

Джэйн Чжан вядомая сваёй моцнай і адпрацаванай вакальнай тэхнікай, за што яе параўноўваюць з Мэраяй Кэры, Крысцінай Агілерай і Сарай Брайтман  (руск.) (бел.. Яе свістковы рэгістр  (руск.) (бел. чымсьці нагадвае спевы дэльфінаў, за што сама Чжан атрымала на радзіме мянушку «прынцэса-дэльфін».

Біяграфія
---------

### Дзяцінства і юнацтва

Джэйн Чжан нарадзілася 11 кастрычніка 1984 года ў Чэнду, правінцыя Сычуань. Яе бацька працаваў кіроўцам у буйной транспартнай кампаніі, а маці была прадаўцом. Калі Джэйн было 13 гадоў, яе бацькі развяліся, а праз два гады памёр бацька. Гэта прымусіла яе шукаць працу акрамя школы, і Джэйн пачала спяваць у бліжэйшым пабе.

Падчас працы ў пабе Джэйн эксперыментавала з рознымі музычнымі стылямі і развівала густ да такіх заходніх поп-зорак, як Мэрая Кэры і Крысціна Агілера. Не маючы магчымасці дазволіць сабе музычныя прыналежнасці, яна часта займала ў аднакласнікаў плэеры і навушнікі, а таксама прапускала абеды, каб на зэканомленыя грошы купіць касеты. Пасля школы Джэйн вучылася ў Сычуаньскім універсітэце на факультэце замежных моў; пазней яна кінула яго, каб удзельнічаць у конкурсе Super Girl  (англ.) (бел..

### Super Girl 2005

У 2005 годзе Джэйн Чжан праслухоўвалася для ўдзелу ў Нацыянальным конкурсе Super Girl, кітайскім аналагу медыя-франшызы Idol, толькі для выключна жанчын-канкурсантак. Яна прайшла адбор у родным Чэнду і трапіла ў лік канкурсантаў Нацыянальнага конкурсу разам з Крыс Лі  (англ.) (бел. і Хэ Дзэ  (англ.) (бел..

Выступленне Джэйн прынесла маладой зорцы шмат прыхільнікаў, якія называлі сябе «Лян Фэн» (Лян), аб’яднаўшы ў гэтай фразе кітайскае вымаўленне імя Лян’ін і англійскае слова fan (прыхільнік). У выніку, за Джэйн Чжан прагаласавала 1.3 млн чалавек. Яна заняла трэцяе месца, саступіўшы Крыс Лі  (англ.) (бел. і Бібі Чжоў  (англ.) (бел..

### Далейшая кар’ера

Дэбютны поўнафарматны альбом Джэйн пад назвай «The One» быў выпушчаны 11 кастрычніка 2006 года, у яе 22-і дзень нараджэння. Альбом складаецца з 10 кампазіцый, 3 з якіх выкананы на англійскай мове. Яна таксама запісвала мноства кампазіцый для кінафільмаў і серыялаў, якія пасля ўзначальвалі кітайскія чарты. Песня «Only for Love», запісаная разам са знакамітым кітайскім піяністам Лан Ланам  (руск.) (бел. была ўдастоена Ганконгскай кінапрэміі  (руск.) (бел. 2006 года ў намінацыі «Лепшая песня».

2 жніўня 2007 года быў выпушчаны другі альбом Джэйн Чжан, які атрымаў назву «Update». Каментуючы назву альбома, Джэйн патлумачыла яго як наступны і больш якасны этап пасля «The One». «Update» «падарваў» кітайскую поп-сцэну сваім камбінаваннем элементаў R&B і джаза. 8 снежня 2007 года Джэйн выступіла ў родным Чэнду, выконваючы лепшыя хіты з першага і другога альбома, а таксама яшчэ не выпушчанага EP «Dear Jane». Яна таксама запісала промапесню «I Love this City».

У студзені 2009 года выйшаў яе трэці альбом «Jane@Music». У маі таго ж года Джэйн з’явілася на Шоў Опры Уінфры  (руск.) (бел. ў ЗША.

«Believe in Jane», чацвёрты поўнафарматны альбом Чжан, быў выпушчаны ў лютым 2010 года. Яна таксама выступіла на першым штогадовым кітайскім кінафестывалі ў Нью-Ёрку, дзе была прызнала самай папулярнай кітайскай выканаўцай. Пазней яна прадстаўляла Кітай на 7 фестывалі песні ў Карэі. У жніўні таго ж года яна правяла гастрольны тур па такіх гарадах, як Пекін, Шанхай, Чэнду і Цяньцзінь.

Дыскаграфія
-----------

### Альбомы

* 2006: *Jane.Love EP*
* 2006: *The One*
* 2007: *Update*
* 2007: *Dear Jane EP*
* 2009: *Jane@Music*
* 2010: *Believe in Jane*
* 2011: *Reform*
* 2014: The Seventh Sense

| Год | Сінгл | Найвышэйшыя пазіцыі |
| --- | --- | --- |
| Chinese Music Chart | Global Chinese Music Chart | 9+2 Music Pioneer Chart | 98.8 FM Malaysia Chart |
| 2006 | «光芒» | **1** (7) | 3 (5) | 6 (7) | - |
| «梦想» | 3 (4) | 10 (6) | - | - |
| «这该死的爱» | - | - | 6 (7) | - |
| «如果爱下去» | - | - | 5 (6) | - |
| 2007 | «身体语言» | - | - | 15 (7) | - |
| «我们说好的» | **1** (13) | 5 (7) | 4 (9) | - |
| «Dream Party» | **1** (7) | 3 (7) | - | - |
| «我走以后» | - | 10 (2) | 19 (1) | - |
| 2008 | «Dear Jane» | - | - | 7 (4) | - |
| «围城» | **1** (2) | 4 (3) | - | - |
| 2009 | «那不会是爱吧» | **1** (12) | 7 (4) | **1** (7) | 14 (4) |
| «孩子的眼睛» | **1** (10) | 7 (5) | 12 (5) | - |
|
|
|  | Сінглы #1 | **6** | **-** | **1** | **-** |

Зноскі
------

1. ↑  ГОЛОС КИТАЯ **(нявызн.)**(недаступная спасылка).  Дмитрий Комм (10 студзеня 2014). Архівавана з першакрыніцы 16 студзеня 2014. Праверана 8 мая 2023.
2. ↑  Джейн Чжан **(нявызн.)**(недаступная спасылка).  Starla (11 ліпеня 2012). Архівавана з першакрыніцы 18 сакавіка 2014. Праверана 8 мая 2023.
3. ↑  光芒 (кіт.).  Inkui (13 мая 2009).
4. ↑  梦想 (кіт.).  Inkui (13 мая 2009).
5. ↑  这该死的爱 (кіт.).  Inkui (13 мая 2009).
6. ↑  如果爱下去 (кіт.).  Inkui (13 мая 2009).
7. ↑  身体语言 (кіт.).  Inkui (13 мая 2009).
8. ↑  我们说好的 (кіт.).  Inkui (13 мая 2009).
9. ↑  Dream Party (кіт.).  Inkui (13 мая 2009).
10. ↑  我走以后 (кіт.).  Inkui (13 мая 2009).
11. ↑  Dear Jane (кіт.).  Inkui (13 мая 2009).
12. ↑  围城 (кіт.).  Inkui.
13. ↑  那不会是爱吧 (кіт.).  Inkui (13 мая 2009).
14. ↑  孩子的眼睛 **(нявызн.)**.  Inkui (13 мая 2009).

Спасылкі
--------

|  |  |
| --- | --- |
| commons: | Джэйн Чжан на Вікісховішчы |


|  |  |
| --- | --- |
| ⚙️   У сацыяльных сетках | Facebook · Sina Weibo · Твітэр |
| Фота, відэа і аўдыё | Apple Music · Deezer · Deezer · Deezer · Instagram · Spotify · YouTube · YouTube |
| Тэматычныя сайты | Internet Movie Database · MusicBrainz |
| Нарматыўны кантроль | ISNI: 0000 0003 7286 9365 · LCCN: no2018154756 · VIAF: 7859154260711824480004 |